钦定古今图书集成/明伦汇编/闺媛典/第165卷 > 陈廷贵妻殷氏
## 钦定古今图书集成/明伦汇编/闺媛典/第165卷 > 陈廷贵妻殷氏

按《如皋县志》：“殷氏，双店殷琇女，陈廷贵妻。甫生二子，
廷贵溺倡家，不入殷寝，家亦渐落。亡何，贵亡，殷年二
十七，家人欲更嫁之。殷抱夫木主，携二子往，依其妹
居焉。嘉靖中，倭寇掠二子及殷，殷牵倭衣头抢地请
代二子死。倭拈土寘刀头向天，以矢不杀意，竟掠二
子去。殷数日不食几死。会倭败，二子得生还。氏年七”
十馀卒。